Deepin

Deepin Txinako jatorriko Linux banaketa bat da Debian-en adar egonkorrean oinarrituta; GPL 3 bertsioaren lizentziapean.  Ordenagailu pertsonaletan, zerbitzarietan eta makina birtualetan exekutatzen da, x86-64 eta ARM arkitekturetan . Erabiltzaile arruntari zuzenduta dago, dotorea, erabilerraza, egonkorra eta segurua da. Mahaigaineko ingurunea propioa du (Deepin Desktop Enviroment). Deepin-en garapena Wuhan Deepin Technology Co., Ltd. enpresak zuzentzen du, laguntza teknikoa eta Deepin-ekin lotutako beste zerbitzu batzuk salduz diru-sarrerak sortzen dituena.

Ezaugarriak

Deepin mahaigaineko ingurunea 
Deepin Desktop Environment (DDE) 2013an hasi zen erabiltzen Linux Deepin 12.12rekin, GNOME 3 ordezkatuz.  Mahaigaineko inguruneak, leiho-kudeatzaileak (DDE-KWin), kontrol-zentroa, aplikazioen abiarazleak eta mahaigaineko barrak osatzen dute.  Deepin Tool Kit (DTK) interfazea garatzeko eta sistemarekiko elkarrekintzarako tresna multzoa da, C++- n idatzita eta Qt -en oinarrituta daude.    DDE beste banaketa batzuetan instalatu daiteke, hala nola Arch,  Manjaro,  Ubuntu,  Fedora,  edo Debian . 

Leiho-kudeatzaileak DDE-KWin erabiltzen du 15.10 bertsiotik aurrera. DDE-KWin KDE Plasmako KWin-en antzeko tresna-kit bat da.   Bidea "/" direktorioan bilatu beharrean "Ordenagailua" karpetan muntatutako partizioak erakusten ditu. Deepin-en Kontrol Zentroak Mac-en gogorarazten du, beharrezko guztia ikonoz betetako leiho batean biltzen du.  Mahaigaineko barrak bi ikuspegi ditu Fashion bistaratzeko modua Mac Os-en antzekoa da.

Aplikazio propioak 
Deepin-ek bere aplikazioak erabiltzen ditu eguneroko zereginetarako. Horien artean, Deepin File Manager (Nautilus-en oinarritutako fitxategi-kudeatzailea) eta Deepin Store (aplikazio-denda). Deepin-ek .deb, dpkg edo apt paketeak erabiltzen ditu baina printzipioz ez da bateragarria Ubuntu PPAekin.  

Aplikazio propioen zerrenda honakoa da:

Jabedun softwarea ere barne hartzen du, hala nola: Nvidia kontrolatzaileak, firmwarearen zati bat eta hirugarrenen softwarea.

Erabiltzaile esperientzia 
Linux banaketa dotore, sendo eta erabilgarrienetako bat da. 

Zerbitzu berritzaileak ditu, hala nola Deepin Cloud Sync, mota guztietako pertsonalizazioak automatikoki konfiguratzeko aukera ematen duen zerbitzua, Wi-Fi ezarpenetatik hasi eta mahaigaineko atzeko planora arte. Gaur egun txinatar erabiltzaileentzat soilik erabilgarri dagoen funtzio bat, pribatutasun-urraketa posibleak saihestuz.

Historia 
Denborarekin izenak aldatuz joan da: lehenik Hiwix (2004) izena eman zioten, geroago Hiweed Linux (2004),  Linux Deepin (2009) eta azkenik Deepin (2014).

Hiwix 
Hiwix 0.1 kaleratzea, 2004ko otsailaren 28an, egungo banaketaren lehen aurrekaria da.  Hiwix Morphix-en oinarritutako banaketa bat zen, IceWM mahaigaineko ingurune gisa, ROX fitxategi kudeatzaile gisa eta Opera web arakatzaile gisa erabiltzen zituena.

Hiweed Linux 
2004ko martxoaren 3an Hiweed Linux 0.2 kaleratu zen.  Izen honekin lau urtez kaleratze desberdinak izan ziren.

Linux Deepin 
2009ko abenduaren 30ean, Linux Deepin 9.12 kaleratu zen. Bertsio berria software pakete arin, erabilerraz eta optimizatuen aukeraketa zaindua izan zen eta interfazearen erabilgarritasun hobekuntzak. 

2011n, Deepin garapen taldeak Wuhan Deepin Technology izeneko enpresa sortu zuen sistema eragilearen garapen komertziala laguntzeko. Harrezkero konpainiak inbertsioak jaso ditu, bai negozioetatik bai gobernutik. 

Linux Deepin izenpeko azken bertsioa 2013ko azaroaren 28an kaleratu zen. Honek dagoeneko DDE sartu zuen, aurreko bi bertsioetan dagoeneko presente.  Linux Deepin-en bertsio guztiak Ubuntuk onartzen zituen.

Deepin 
Wuhan Deepin Teknologia Txinan kode irekiko softwarearen erreferentea zen jada; Pekinen, Shanghain eta Harbin zituen sukurtsalak eta atzerrian benetako eragina izan zuen. 2015eko abuztuan, Linux Fundazioan sartu zen, kode irekia sustatzeko dohaintzak eginez. Deepin, Linux nukleoan oinarrituta, konpainiaren produktu nagusia da. 

2015eko abendutik, Ubuntun oinarrituta egoteari utzi zion Debian bihurtzeko.  Harrezkero, bakarra bihurtu da, banaketari berariazko tresnak gehituz.   2019ko AEB-Txina merkataritza-gatazkak banaketaren kontzientzia eta erabilera areagotu zuen. Wuhan Deepin Technology Huaweirekin lankidetzan aritu zen, eta sistema eragile berriak garatzen hasi zen. 

2019an, Huawei MateBook X Pro, MateBook 13 eta MateBook 14 ordenagailu eramangarriak merkaturatzen hasi zen Deepin aurrez instalatuta zutela.  

Deepin Wuhan-en (Txina) garatu da Wuhan Deepin Technology-k. 2020ko urtarrilaren 1az geroztik, Unintech estatuko enpresaren jabetzakoa da.  Unintech UOS  banaketaren komertzializazioaz arduratzen da;  bertan parte hartzen duten beste enpresa batzuk, Windowsekiko menpekotasuna arintzeko helburuarekin. UOS Deepin eta Deepin shell-aren 4. bertsioan oinarritzen da, DDE 4.

Bertsioen historikoa

Erreferentziak

Kanpo estekak 

Linux banaketak
Software librea